אחרי שבמהלך רוב היום המסחר האחרון של השבוע התנהל בעליות שערים, ולאחר ארבעה ימים רצופים של עליות, הבורסה בת"א סיימה היום (ה') את יום המסחר האחרון של השבוע בירידות. זאת, אחרי שהמסחר בארה"ב נפתח בירידות של המדדים המובילים.
מדדי ת"א 35 ות"א 125 ננעלו בירידה קלה של 0.1% כל אחד, אחרי שנסחרו בעליות במשך כמעט כל שעות המסחר.
מניית הכשרת הישוב קפצה ב-6.7% על רקע ההסדר בין עופר נמרודי למוסדיים על הסדרת מבנה ההון של החברה. מניית חברת השבבים טאואר התחזקה ב-2.2% אחרי שעלתה אתמול בארה"ב בכ-12%.
בזן עלתה ב-1.4%, מניית דיסקונט ירדה ב-1.7% ומניית בנק הפועלים התחזקה ב-1.3%.
טבע עלתה בכ-0.5%. החברה הגישה אתמול לשופט חאלד כבוב מבית המשפט המחוזי בתל אביב בקשה לאישור הסדר פשרה אליו הגיעה עם בעל מניות שהגיש נגדה בקשה בהליך מקדים לתביעה נגזרת.
לפי ההסדר, חברת הביטוח של נושאי המשרה בטבע בתקופה הרלוונטית תשלם לחברה 50 מיליון דולר (כ-175 מיליון שקל) בתמורה לוויתור על כל הטענות של טבע כלפי דירקטורים, נושאי משרה ועובדים בקשר לכל הנושאים שעולים באופן ישיר או עקיף מפרשת השוחד שבה הודתה החברה ב-2016. הסכם הפשרה כפוף לאישור בית המשפט, לאחר פרסום שלו ומתן אפשרות להגשת התנגדויות.
הבורסה בתל אביב נסחרת במגמה חיובית. מדד ת"א 35 מטפס ב-0.35%, ות"א 125 מוסיף כ-0.45% ונסחר ברמות שיא. גם מדד הבנקים עולה קלות ב-0.1%. זאת, בהמשך לעליות שנרשמו אמש במדדים המובילים בבורסת וול סטריט, שם עונת הדו"חות לרבעון השני נמצאת כבר בעיצומה. גם בבורסות אסיה ואירופה נרשמות עליות.
מניית חברת השבבים טאואר מתחזקת בכ-3.5%, לאחר שסיימה אתמול את המסחר בארה"ב בעליות של 12%. היום מתבצעת פקיעת האופציות, וכך מניית בנק דיסקונט יורדת בכ-1.5%.
טבע עולה בכ-2.5%. החברה הגישה אתמול לשופט חאלד כבוב מבית המשפט המחוזי בתל אביב בקשה לאישור הסדר פשרה, שאליו הגיעה עם בעל מניות שהגיש נגדה בקשה בהליך מקדים לתביעה נגזרת.
לפי ההסדר, חברת הביטוח של נושאי המשרה בטבע בתקופה הרלוונטית תשלם לחברה 50 מיליון דולר (כ-175 מיליון שקל) בתמורה לוויתור על כל הטענות של טבע כלפי דירקטורים, נושאי משרה ועובדים בקשר לכל הנושאים שעולים באופן ישיר או עקיף מפרשת השוחד שבה הודתה החברה ב-2016. הסכם הפשרה כפוף לאישור בית המשפט.
מניית הכשרת הישוב שבשליטת משפחת נמרודי קופצת בכ-9%. זאת, לאחר שעופר נמרודי, מנכ"ל ובעל השליטה בחברה, הגיע להבנות עם הגופים המוסדיים לגבי מבנה ההון העתידי בחברה - דבר שיאפשר לה לבצע גיוסי הון במאות מיליוני שקלים.
מניית קמטק עולה בכ-5%, ומניית נובה בכ-3%. המסחר בשער חליפין שקל- דולר נסחר בירידות של 0.4%.
טמפו משקאות השלימה אמש (ד') את המכרז למשקיעים מוסדיים – וגייסה כ-50 מיליון שקל באמצעות הרחבת סדרת אג"ח ב' (105.63 +0%) . ההנפקה זכתה לביקושים של כ-190 מיליון שקל, והריבית נקבעה על 1.35% (אינה צמודה למדד) - בדומה למחיר השוק. טרם ההנפקה מידרוג אישרה דירוג A1 באופק "יציב" לגיוס. את ההנפקה הובילו אוריון ולאומי.
טמפו היא חברה פרטית, שהנפיקה שתי סדרות אג"ח סחירות. החברה עוסקת בייצור, יבוא, שיווק והפצה של משקאות, באמצעות חברות בבעלותה המלאה. החברה פועלת בשלושה מגזרים: מגזר המשקאות האלכוהוליים, הכולל מוצרי בירה ומשקאות אלכוהוליים קלים; מגזר פעילות ברקן, באמצעות חברת יקבי ברקן; מגזר המשקאות הלא אלכוהוליים, הכולל מגוון סוגי משקאות מוגזים, מיצים, מים מבוקבקים, משקאות אנרגיה, קפה, תה ועוד.
מודיעין אנרגיה, שבשליטת קבוצת אי.די.בי וצחי סולטן, חתמה על הסכם אופציה לרכישת זכויות בפרויקט לחיפושי נפט וגז בשטחים ימיים בים הצפוני מול חופי דנמרק. במקביל, היא מנהלת מו"מ לקבלת אופציה לרכישת זכויות בפרויקט לחיפושי נפט וגז מול חופי אנגליה. אם ימומשו האופציות, צפויה מודיעין להרחיב את פעילותה גם לתחום הקידוחים הימיים הרדודים – לצד התגליות והקידוחים המפיקים בקליפורניה.
לצד מודיעין, קבוצת דלק שבשליטת יצחק תשובה פועלת באזור הים הצפוני באמצעות החברה הבת איתקה. בימים אלה מקדמת דלק עסקת ענק בים הצפוני לרכישת 10 נכסי נפט וגז של ענקית האנרגיה שברון בתמורה לכ-2 מיליארד דולר. למודיעין אין ממשק בעסקות הנוכחיות עם פעילותו של תשובה בים הצפוני.
הבורסה לניירות ערך בתל אביב פותחת את יום האחרון של שבוע המסחר במגמה חיובית. הדבר בא לידי ביטוי בכך שמדד ת"א 35 עולה ב-0.4%, ת"א 125 מוסיף כ-0.5% ונסחר ברמות שיא, וגם מדד הבנקים עולה קלות ב-0.1%.
עליות נרשמו אמש במדדים המובילים בוול סטריט בארה"ב, שם עונת הדו"חות לרבעון השני כבר נמצאת בעיצומה, כשגם בבורסות אסיה נרשמות עליות.
המסחר בשער חליפין שקל-דולר נסחר בירידות של 0.45% .
חברת השבבים טאואר עולה בכ-4% ,לאחר שזינקה אתמול בארה"ב ב-12%. היום תתבצע פקיעת אופציות, ומניית בנק דיסקונט יורדת בכ-1.5% .
טבע עולה בכ-2%, לאחר שהגישה אתמול לשופט חאלד כבוב מבית המשפט המחוזי בתל אביב בקשה לאשר הסדר פשרה אליו הגיעה עם בעל מניות שהגיש נגדה בקשה בהליך מקדים לתביעה נגזרת.
לפי ההסדר, חברת הביטוח של נושאי המשרה בטבע בתקופה הרלוונטית תשלם לחברה 50 מיליון דולר (כ-175 מיליון שקל) בתמורה לוויתור על כל הטענות של טבע כלפי דירקטורים, נושאי משרה ועובדים בקשר לכל הנושאים שעולים באופן ישיר או עקיף מפרשת השוחד שבה הודתה החברה ב-2016. הסכם הפשרה כפוף לאישור בית המשפט לאחר פרסום שלו ומתן אפשרות להגשת התנגדויות.